Imtella' Novembru 5, 2021 Filmat: Reuters Fis-sitt jum tal-konferenza tan-Nazzjonijiet Magħquda dwar it-Tibdil fil-Klima l-attenzjoni daret fuq iż-żgħażagħ u l-pubbliku. L-attivisti ambjentali, Greta Thunberg u Vanessa Nakate indirizzaw lid-dimostranti wara li mmarċjaw fit-toroq ta' Glasgow fl-Iskozja fejn għaddejja l-konferenza. L-adoloxxenta Żvediża Greta Thunberg iddeskriviet is-summit bħala falliment u eżerċizzju ta' relazzjonijiet pubbliċi mimli b'aktar paroli fil-vojt. L-attivista mill-Uganda Vanessa Nakate ta' 24 sena, li kienet ispirata minn Thunberg u bdiet tistrajka f'Jannar tal-2019 quddiem il-parlament f'pajjiżna, ħeġġet liż-żgħażagħ biex iżommu lill-mexxejja ta' pajjiżhom kontabbli għad-deċiżjonijiet li jieħdu. Il-mira ewlenija tal-konferenza tan-Nazzjonijiet Magħquda hi li t-temperatura tad-dinja ma tiżdiedx b'aktar minn 1.5 gradi Celsius li skont ix-xjentisti dan jgħin biex id-dinja tevita l-agħar impatti.